Ratu Bhatara Sasuhunan titiang....,
Laman
Minggu, 08 April 2012
Sebet ring Manah
Ratu Bhatara Sasuhunan titiang....,
manawi ta akeh kaiwangan titiang, nenten prasida titiang ngawinang rahayu. Punapi antuk titiang ngamarginin kauripan, yening sakadi asapuniki Ratu Bhatara ngruntuhang pikobet ring padewekan titiange. Rasa tan sida antuk titiang mamanah, nambanin kalaran titiang. Antuk kaakehan kirang miwah katunan titiang nyrewadi ring mercapada. Satunggil sane karyanin titiang, satata ngawinang sanak lianan duhkita turmaning ngame-ame padewekan titiang.
Majeg ring sapasira malih titiang nglungsur??? Wantah majeng ring Palungguh I Ratu Sang Suryaning Jagat Tiga'ne puniki. Nawegang Palungguh I Ratu nyuryanin samaliha ngicenin pamargi sane gumanti becik jagi anggen titiang niti pamargin kauripan titiang sane winaluya sakadi i asu sane gudig, nenten manggih margi sane rahayu, satunggil rereh wantah manggih kasengsaran.
Nanging...., sangkaning manah rahayu titiang pacang mautsaha, ngutsahayang dewek nglanturang pamargin uripe yadiastun meweh utawi kapiambeng gegodan... titiang pacang mamargi nyujur cahyan Palungguh I Ratu sane asih nuntun damuh kaula nista. Lamakane prasida mangguh karahayuan.
Om sidhirastu tad astu astu svaha.
Langganan: Entri (Atom)
ban_Latn pag_Latn zsm_Latn ban_Latn ban_Latn ban_Latn ban_Latn ban_Latn bos_Latn sun_Latn